Met d'Eerste scheepen uijt batt:a: vewachte mede mijn verl om dat mijnen tijt all een Jaer over geexppireert Is wel wij malcanderen noch eens In Indien gemoeten oude kennisse wederom te vernieuwen, alsoo geen materie en hebben desen te prolongeren sal EijndiHier Mede Erentfeste manhafte voijse voorsinnige Ende te discreete Ed Hr will vrd: naer Hartgronden Int schudtsell des alderhoochsten beveelen desen 5 si Ano: 1628 Opt Nederlandts Compe: Curalt
Schriftelick verhael wegen de beseyndinge naer de quartieren van Mindaman gedaen mettet schip Oraingie daer Ouerhooft op was Daniel Ottens gaende. als Gesant aende Coningen van Seranganij Toubock Douaijae. en Colocq, vant gundt aldaer bevonden en met die Coninghen verhandelt is: Naer dat op 30en. augusti Ao. 1628. van Macqman— vertrocken om onse Voyagie te vervorderen, cregen den 3en. september sangij Int gesicht van waer onssen cours Noorden aenstelden om Saranganijaen te doen: Doch verscheyden vehementen, stormen wtten westen rescontreren syn met doncker neuelachtich weder, beoosten, Saranganij inde bocht van Eltuan: vervallen daer niet tegenstaen alle mogelycke debuoir.
In thyen dagen tyts niet conden wot geraecken vermits niet als stormen wtter Zee rescontreerden en geen zeyl conden voeren, sulcx dat tot verscheyden reyse genootsaect waeren goede rheede te soecken daer noch 2 anckere en touwen verloren.